b'\n_START_ARTICLE_\nDopamiinireseptori\n_START_PARAGRAPH_\nDopamiinireseptorit ovat merkitt\xc3\xa4v\xc3\xa4 ryhm\xc3\xa4 metabotrooppisia G-proteiinikytkent\xc3\xa4isi\xc3\xa4 reseptoreja selk\xc3\xa4rankaisten keskushermostossa. V\xc3\xa4litt\xc3\xa4j\xc3\xa4aine dopamiini on dopamiinireseptorejen ensisijainen endogeeninen ligandi._NEWLINE_Dopamiinireseptorit ovat vuorovaikutuksessa monissa neurologisissa prosesseissa, mukaan lukien motivaatiossa, mielihyv\xc3\xa4ss\xc3\xa4, kognitiossa, muistamisessa, oppimisessa ja liikkeiden hienos\xc3\xa4\xc3\xa4d\xc3\xb6ss\xc3\xa4, kuten my\xc3\xb6s neuroumpieritysj\xc3\xa4rjestelm\xc3\xa4viestinn\xc3\xa4n moduloinnissa. Ep\xc3\xa4normaali dopamiinireseptorien viestint\xc3\xa4 ja dopaminergisten hermojen toiminta on yhteydess\xc3\xa4 useisiin neuropsykiatrisiin h\xc3\xa4iri\xc3\xb6ihin. T\xc3\xa4st\xc3\xa4 syyst\xc3\xa4 dopamiinireseptorit ovat yleinen neurologisten l\xc3\xa4\xc3\xa4kkeiden vaikutuskohde; antipsykootit ovat usein dopamiinireseptori antagonisteja ja psykostimulantit ovat tyypillisesti v\xc3\xa4lillisi\xc3\xa4 dopamiinireseptori agonisteja.\n_START_SECTION_\nDopamiinireseptorien rooli keskushermostossa\n_START_PARAGRAPH_\nDopamiinireseptorit kontrolloivat hermoston viestint\xc3\xa4\xc3\xa4, joka moduloi useita t\xc3\xa4rkeit\xc3\xa4 k\xc3\xa4ytt\xc3\xa4ytymisen osa-alueita, kuten spatiaality\xc3\xb6muistia. Vaikka dopamiinireseptoreita on levinnyt varsin laajalle, on aivojen eri alueilla eri reseptorityyppej\xc3\xa4 eri m\xc3\xa4\xc3\xa4r\xc3\xa4, todenn\xc3\xa4k\xc3\xb6isesti heijastaen eri toiminnallisia rooleja.'